खेल डेस्क. गिरते-संभलते ही सही, लेकिन टीम इंडिया के धुरंधरों ने आईसीसी चैंपियंस ट्रॉफी में आगाज शानदार ढंग से किया है। श्रीलंका के खिलाफ 334 रन का पहाड़ चढ़ने के बाद धोनी ब्रिगेड ने ऑस्ट्रेलिया को 65 रन पर ढेर कर दिया।
एक समय भारतीय टीम के 5 विकेट महज 55 रन के योग पर गिर गए थे, लेकिन उसके बाद दिनेश कार्तिक के बेहतरीन शतक और कप्तान महेंद्र सिंह धोनी के जुझारू पचासे के दम पर टीम इंडिया ने 308 रन का मजबूत स्कोर खड़ा किया।
ऐसा लग रहा था कि ऑस्ट्रेलियाई धुरंधर बड़ी आसानी से 300 का आंकड़ा पार कर जाएंगे, लेकिन उमेश यादव ने अपने 'पंच' से कंगारुओं की हेकड़ी निकाल दी।
6 रन पर पहला विकेट, 7 रन पर दूसरा विकेट और फिर 9 रन पर तीसरा विकेट। ऑस्ट्रेलियाई टीम का ऐसा स्कोर देख कर लग रहा था मानो भारतीय टीम का सामना कंगारुओं से नहीं, बल्कि केन्या या जिम्बाब्वे जैसी कमजोर टीम से हुआ है।
श्रीलंका के बल्लेबाजों द्वारा जम कर पिटे भारतीय गेंदबाजों से बेहतर प्रदर्शन की उम्मीद थी, लेकिन इतना उम्दा करेंगे यह बात किसी ने सपने में भी नहीं सोची थी।
यह मुकाबला इंटरनेशनल नहीं था, लेकिन इसके बावजदू यदि आंकड़ों के आईने में देखा जाए तो यह कंगारुओं का उनके वनडे इतिहास में सबसे शर्मानक लम्हा रहा।
ऑस्ट्रेलियाई टीम किसी भी इंटरनेशनल टीम से टकराते हुए पहली बार 65 के स्कोर पर ऑलआउट हुई है।
आगे क्लिक कर जानिए, कैसे महज 9 बेहतरीन गेंदों में कैसे कंगारुओं ने किया इतिहास में सबसे गंदा प्रदर्शन...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva